Diari Oficial de la Generalitat Valenciana


Sumari del DOGV 1625, del 19-09-1991 (1991/902641)

Resolució del Conseller d'Obres Públiques, Urbanisme i Transports, de 24 de juny de 1991, per la qual s'aprova definitivament la modificació puntual del pla general d'ordenació urbana de Benicàssim relativa al canvi d'alineacions de vials interiors a la unitat d'actuació núm. 15.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/06/24/(1)/dof/vci/html**

### Dades del document

Número de DOGV
:   1625

Data del DOGV
:   19-09-1991

Secció del DOGV
:   I. DISPOSICIONS GENERALS

Número del document
:   1991/902641


Data del document
:   24-06-1991

Organisme emissor


Tipus de document
:   Resolució

Descriptors 

:   * Benicàssim
    * pla d'urbanisme

Resolució del Conseller d'Obres Públiques, Urbanisme i Transports, de 24 de juny de 1991, per la qual s'aprova definitivament la modificació puntual del pla general d'ordenació urbana de Benicàssim relativa al canvi d'alineacions de vials interiors a la unitat d'actuació núm. 15.  
Vist l'expedient relatiu a la modificació puntual del pla general d'ordenació urbana de Benicàssim, referent a l'alineació de vials interiors a la unitat d'actuació núm. 15.  
Vist que, amb data 12 d'abril de 1990, va ser registrada en aquesta Conselleria el Projecte de modificació puntual del pla general d'ordenació urbana de Benicàssim, referent a alineacions de vials interiors a la unitat d'actuació núm. 15.  
Vist que el projecte consta de memòria informativa, descriptiva i justificativa, plànols d'informació i d'ordenació, i també de l'estudi d'impacte ambiental.  
Vist que l'Ajuntament de Benicàssim aprovà inicialment el projecte en sessió del dia 25 d'octubre de 1990.  
Vist que l'aprovació inicial va ser publicada en el diari «Mediterráneo» el 20 de novembre i el 22 de novembre de 1990 en el Butlletí Oficial de la Província, a l'efecte d'informació pública.  
Vist que després d'un període d'informació pública, en el qual van haver sis al·legacions, es va aprovar provisionalment en sessió celebrada el 28 de febrer de 1991.  
Vist que la modificació afecta terrenys situats a la unitat d'actuació núm. 15 del sòl urbà, situat a l'est de la població al costat del c/ Torre Sant Vicent a l'illa de coses formada per aquest carrer, la Gran Avinguda, el c/ Yolanda de Casalduch i el ferrocarril.  
Aquests terrenys estan classificats pel vigent pla general d'ordenació urbana de Benicàssim com a sòl urbà, i inclosos en la zona ZUC-3 d'ús principal d'habitatge unifamiliar aïllat o apariat.  
L'ordenació que estableix el pla general vigent a la zona d'actuació consisteix en dues illes de coses de 85 metres i 75 metres d'amplària, separades per un vial de 8 metres.  
La modificació planteja una nova ordenació urbanística de l'esmentada àrea i defineix dos vials de 8 metres d'amplària a l'interior d'aquesta.  
El vial denominat 1 té per objecte permetre l'accés a una sèrie de parcel·les edificades amb anterioritat a l'aprovació del pla general. Es per això, que aquest carrer es configura com a un vial interior que no travessa la totalitat de l'illa, i es prolonga fins on és estrictament necessari per a donar accés a les parcel·les edificades i finalitza en un fons de sac.  
Es completa l'ordenació amb el traçat del vial denominat 2 a fi d'adoptar l'esquema viari a un racional aprofitament urbanístic de les illes, en funció de la tipologia d'habitatge unifamiliar ert parcel·la mínima de 800 m2. D'aquesta forma es configuren les illes amb una amplària no superior a 60 metres, equivalent a dos fons de parcel·la de 30 metres, amb la qual cosa millora la distribució en parcel·les de superfície pròxima a la mínima del Pla.  
A banda d'això, no es modifiquen els vials perimetrals que delimiten l'àrea d'actuació, definits en el Pla General.  
Vist que la Comissió Territorial d'Urbanisme de Castelló, en sessió de 26 de març de 1991, va adoptar l'acord d'informar favorablement sobre l'expedient i elevar a l'Hble. Sr. Conseller d'Obres Públiques, Urbanisme i Transports la preocupació de la Comissió Territorial d'Urbanisme perquè, i a la vista de les circumstàncies urbanístiques sobrevingudes des de l'aprovació definitiva en octubre de 1984, aconsellar que, si escau, es demane a l'Ajuntament de Benicàssim que procedesca a la formulació d'un Projecte de Revisió del pla general d'ordenació urbana, actualitzat a les necessitats reals de la població i a l'interés general comunitari.  
Atés que la tramitació és correcta en funció d'allò exigit en l'article 41 de la Llei del Sòl per remissió a l'article 49 d'aquest text legal i que la seua documentació és adequada i suficient tenint en compte l'objecte de la modificació plantejada, i que el contingut d'aquesta s'ajusta a les determinacions establertes en l'article 161 en relació amb el 37 del reglament de planejament urbanístic.  
Atés que la modificació implica un canvi d'alineacions per això, es troba entre els supòsits previstos en l'article 154.4 del reglament de planejament i pot preveure's com una modificació de planejament. Amb aquesta modificació no s'incrementa el volum edificable de la zona per la qual cosa no cal previsió de majors espais lliures que, en els casos que és d'aplicació exigeix l'article 49.2 de la Llei del Sòl.  
Atés que es poden reiterar les consideracions formulades per la Comissió Territorial d'Urbanisme, en les quals es posa de manifest la preocupació que des que el pla general d'ordenació urbana de Benicàssim va ser aprovat el 24 d'octubre de 1984 s'han produït 12 modificacions puntuals des de desembre de 1989, i a la vista del temps transcorregut des de l'aprovació, evidencia la seua necessitat d'adaptació a les noves circumstàncies i criteris urbanístics sobrevinguts, cosa que exigeix, que s'hauria de procedir a la revisió de l'esmentat pla, de manera que queden reflectides totes les modificacions realitzades i totes aquelles que pogueren continuar plantejant-se, motivades per l'elecció d'un model territorial ajustat a les necessitats reals de la població i a l'interés general comunitari, a la vegada que a les disposicions que siguen d'aplicació de la Llei 8/1990, de 25 de juliol, de Reforma de Règim Urbanístic i Valoracions del Sòl.  
Atés que és competent per a l'aprovació definitiva el Conseller d'Obres Públiques, Urbanisme i Transports d'acord amb l'article 40.1.b. de la Llei del Sòl en relació amb els articles 3.2 del Decret 137/90, de 30 de juliol, del Consell de la Generalitat Valenciana.  
Vists, els preceptes legals esmentats, la Llei del Sòl, la Llei de Procediment Administratiu i la resta de pertinent aplicació, resolc:  
Aprovar definitivament, la modificació puntual del pla general d'ordenació urbana de Benicàssim relativa al canvi d'alineacions de vials interiors a la unitat d'actuació núm. 15.  
Contra aquesta resolució que no esgota la via administrativa es pot interposar recurs de reposició davant aquest Conseller en el termini d'un mes, comptador des de l'endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs S'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que es crega convenient.  
València, 24 de juny de 1991.   
El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI